b'\n_START_ARTICLE_\nArmsl\xc3\xa6ngdeprincippet\n_START_SECTION_\nOprindelse\n_START_PARAGRAPH_\nI England lavede man i 1945, som modtr\xc3\xa6k mod Nazi-Tysklands og Sovjetunionens brug af kunst til politiske form\xc3\xa5l, Arts Council. Nogle mener at dette var forbilledet for oprettelsen af det danske armsl\xc3\xa6ngdeorgan, Statens Kunstfond, i 1964. Men if\xc3\xb8lge J\xc3\xb8rn Langsted blev Statens Kunstfond oprettet ud fra danske forhold og overvejelser, og ikke som en tillempet kopi af den engelske model. I 1962 blev der nedsat et kulturudvalg der skulle vurdere vilk\xc3\xa5rene for kunsten og komme med id\xc3\xa9er og forslag til forbedringer. Dette medf\xc3\xb8rte dannelsen af Danmarks f\xc3\xb8rste armsl\xc3\xa6ngdeorgan, Statens Kunstfond.'